Iktatószám: 204-19/2020.

**Kup Község Önkormányzat**

*Varga Imre polgármester*

8595 Kup

Fő u. 76.

**Tárgy:** Gördülő fejlesztési terv javaslat megküldése

**Tisztelt Polgármester Úr!**

A víziközmű-szolgáltatásról szóló 2011. évi CCIX. törvény 11. § (1) értelmében, a víziközmű-szolgáltatás hosszú távú biztosíthatósága érdekében – a fenntartható fejlődés szempontjaira tekintettel – a víziközmű-rendszerenként tizenöt éves időtávra gördülő fejlesztési tervet kell készíteni. **A gördülő fejlesztési terv felújítási-pótlási tervből, valamint beruházási tervből áll, amelyet jóváhagyásra 2020. szeptember 30-ig kell benyújtani a Magyar Energetikai és Közmű-szabályozási Hivatalnak a jogszabályban előírtak alapján az alábbiak szerint:**

1. A Vízmű **vagyonkezelésében vagy tulajdonában, illetve a bérleti-üzemeltetési szerződés alapján üzemeltetett** víziközművek vonatkozásában a felújítás-pótlási tervet a Szolgáltató készíti el és nyújtja be, - annak tartalmára nézve az érintett **önkormányzatok véleményezési joggal rendelkeznek**.
2. Valamennyi víziközmű eszköz vonatkozásában a **beruházási (BR.) tervet** az érintett **önkormányzatok készítik el** és nyújtják be – a Vízmű véleményezési joggal rendelkezik.

A Pápai Vízmű a fenti. esetekre elkészítette javaslatát (a törvény csak a vagyonkezelt, saját és bérelt eszközök esetében írja elő a Vízműnek a tervek elkészítését, a többlettel az Önök munkáját akarjuk segíteni). A tervezetet e levélhez csatoltan megküldjük az érintett önkormányzatoknak és kérjük **az ellátásért felelősök képviselőjét, hogy kezdeményezzen közös megbeszélést** a víziközmű-rendszer vonatkozásában.

A vonatkozó jogszabályok alapján az **önkormányzatok véleményezzék a vagyonkezelt, saját és bérelt** eszközcsoport felújítás-pótlási tervét, továbbá **döntsenek a beruházási (BR.) tervről**:

1./ A Pápai Vízmű ZRt. **saját tulajdonú, vagyonkezelt és bérelt** eszközei vonatkozásában benyújtásra tervezett gördülő fejlesztési tervéről (felújítás, pótlás) szóló önkormányzati képviselőtestületi határozatot legkésőbb 2020. szeptember 16-ig, egy eredeti példányban megküldeni szíveskedjenek. A képviselőtestületi határozat terveztet csatoljuk (1. sz. melléklet).

2./ A **beruházások** vonatkozásában a víziközmű-rendszerhez tartozó önkormányzatok által elfogadott és benyújtásra tervezett gördülő fejlesztési tervet a Pápai Vízmű ZRt-nek véleményeznie kell.

Kérem az Önkormányzatot, az ellátásért felelősök képviselőjét, hogy a víziközmű-rendszer gördülő fejlesztési tervét (a teljes anyagot) véleményezésre legkésőbb 2020. szeptember 16-ig megküldeni szíveskedjen.

2.1./ A közös tulajdont érintő részek vonatkozásában - a Polgári Törvénykönyvről szóló 2013. évi V. törvény 5:78 §-ának rendelkezései alapján - a tulajdonostársnak kötelezettséget kell vállalnia arra, hogy a 2021-2035. évekre szóló gördülő fejlesztési terv önkormányzatot terhelő pénzügyi forrását a tulajdonostárs önkormányzatokkal kötött megállapodásban foglaltak szerint a mindenkori éves költségvetésében betervezi, annak felmerülésekor biztosítja

(a határozat mintát a 2. sz. melléklet tartalmazza).

2.2./ A gördülő fejlesztési terv benyújtására kötelezettnek nyilatkoznia kell a 61/2015.(X.21.) NFM rendelet alapján, hogy a tervben a Vhr. vonatkozó előírásait maradéktalanul figyelembe vette, a nyilatkozat mintát az 3.sz. melléklet tartalmazza.

3./ Az önkormányzat meghatalmazása szükséges az 4. sz. melléklet szerinti tartalommal, hogy a Pápai Víz- és Csatornamű ZRt. az önkormányzatot érintő víziközmű-rendszer(ek)re a gördülő fejlesztési tervet elkészítse és a Magyar Energetikai és Közmű-szabályozási Hivatal (1054 Budapest, Bajcsy-Zsilinszky u. 52.)-hoz benyújtsa, a teljes hatósági eljárásban az Önkormányzatot képviselje a közigazgatási hatósági eljárás és szolgáltatás általános szabályairól szóló 2004. évi CXL. törvény 40/A. §-ában foglaltak szerint.

A fejlesztési tervek – víziközmű-rendszerenként, az ellátásért felelősöket képviselő önkormányzatonként – az eszközök tulajdonjoga szerinti bontásban, összesítő és fejlesztési ütemenként részletező leírással, az eszköznyilvántartásban szereplő valamennyi eszköz vonatkozásában készültek.

A Vízmű székhelyén egyeztetett időpontban konzultációt tart azoknak az Önkormányzatoknak (csoportoknak), akik ezt igénylik.

A vonatkozó 1,2,3,4. sz. mellékleteket aláírva, legkésőbb ***2020. szeptember 16-ig*** a kérjük megküldeni a Vízmű részére, a terv benyújtása érdekében.

Kérem szíves intézkedésüket!

Pápa, 2020. augusztus 31.

Tisztelettel:

