**Pápakörnyéki Önkormányzatok**

**Feladatellátó Társulás**

**Elnökétől**

**8564 Ugod, Kossuth u. 32.**

**Feladatellátó Társulás**

**Tag Önkormányzatok**

**polgármesterei**

**részére**

**Székhelyükön**

**Tisztelet Polgármester Asszony/Úr!**

A Pápakörnyéki Önkormányzatok Feladatellátó Társulás Társulási Tanács 2020. augusztus 26-i ülésén 17/2020 (VIII. 26.) határozatával elfogadta a Pápakörnyéki Önkormányzatok Feladatellátó Társulása által fenntartott a személyes gondoskodást nyújtó szociális és gyermekjóléti ellátásokról és a fizetendő térítési díjakról szóló rendelet-tervezetet.

**Pápakörnyéki Önkormányzatok Feladatellátó Társulás**

**Társulási Tanács**

**17/2020. (VVII. 26.) határozata**

1. A Pápakörnyéki Önkormányzatok Feladatellátó Társulás Társulási Tanácsa a Pápakörnyéki Önkormányzatok Feladatellátó Társulása által fenntartott a személyes gondoskodást nyújtó szociális és gyermekjóléti ellátásokról és a fizetendő térítési díjakról szóló rendelet-tervezet (határozat 1. melléklete) az előterjesztés szerint jóváhagyja.

2. A Társulási Tanács felkéri a munkaszervezeti feladatokat ellátó jegyzőt, hogy a rendelet- tervezetet a társulásban részt vevő önkormányzatok részére a hozzájárulásuk megkérése végett küldje meg, azt követően gondoskodjon a rendelet megalkotása miatt Ugod Község Önkormányzata részére történő előterjesztéséről.

Határidő: azonnal

Felelős: Elnök

1. **melléklet**

**Ugod Község Önkormányzat Képviselő-testületének**

**/2020.(…...) önkormányzati rendelete**

**a Pápakörnyéki Önkormányzatok Feladatellátó Társulása által fenntartott**

**a személyes gondoskodást nyújtó szociális és gyermekjóléti ellátásokról**

**és a fizetendő térítési díjakról**

Ugod Község Önkormányzatának Képviselő-testülete a szociális igazgatásról és szociális ellátásokról szóló 1993. évi III. törvény 92.§ (1)-(2) bekezdésében, valamint a gyermekek védelméről és a gyámügyi igazgatásról szóló többször módosított 1997. évi XXXI. törvény 29.§ (1)-(2) bekezdésében kapott felhatalmazás alapján az Alaptörvény 32. Cikk (1) bekezdés a) pontja, illetve Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8. pontjában meghatározott feladatkörében eljárva a társulásban részt vevő önkormányzatok véleményének a kikérésével a következőket rendeli el:

**Általános rendelkezések**

**1.  A rendelet hatálya**

**1.§**  
(1) A rendelet hatálya kiterjed azokra a magyar állampolgárokra, bevándoroltakra és letelepedettekre, hontalanokra, a magyar hatóságok által menekültként vagy oltalmazottként elismert személyekre, akik a Pápakörnyéki Önkormányzatok Feladatellátó Társulása (továbbiakban: Társulás) közigazgatási területén:

a.) bejelentett lakó- vagy tartózkodási hellyel rendelkeznek, tartózkodási hely esetén, ha életvitelszerűen ott laknak,

b.) hajléktalanként a városban élnek, és a kérelem benyújtásakor nincs bejelentett lakó- vagy tartózkodási helyük - kivéve a hajléktalan szálló.

(2) A rendelet hatálya a házi segítségnyújtás feladatellátás vonatkozásában kiterjed:

Bakonyjákó, Bakonypölöske, Bakonyság, Bakonyszentiván, Bakonytamási, Békás, Csót, Dáka, Döbrönte, Farkasgyepű, Ganna, Gic, Kup, Lovászpatona, Magyargencs, Marcalgergelyi, Mezőlak, Nagydém, Nagygyimót, Nagytevel Nemesgörzsöny, Németbánya, Nóráp, Nyárád, Pápadereske, Pápakovácsi, Pápasalamon, Pápateszér, Takácsi, Ugod, Vanyola, Vaszar, Vinár települések közigazgatási területe.

(3) A rendelet hatálya a család és gyermekjóléti szolgáltatások feladatellátás vonatkozásában kiterjed:

Adásztevel, Bakonyjákó, Bakonykoppány, Bakonypölöske, Bakonyság, Bakonyszentiván, Bakonyszücs, Bakonytamási, Béb, Békás, Csót, Dáka, Döbrönte, Egyházaskesző, Ganna, Gecse, Gic, Homokbödöge, Kemeneshőgyész, Kemenesszentpéter, Kup, Lovászpatona, Magyargencs, Malomsok, Marcaltő, Mezőlak, Nagyacsád, Nagydém, Nagygyimót, Nagytevel, Nemesgörzsöny, Németbánya, Nóráp, Nyárád, Pápadereske, Pápakovácsi, Pápasalamon, Pápateszér, Takácsi, Ugod, Vanyola, Várkesző, Vaszar települések közigazgatási területe.

**2. Személyes gondoskodást nyújtó ellátások**

**2.§**  
(1) A Társulás a személyes gondoskodás keretébe tartozó alábbi szociális alapszolgáltatásokat, valamint gyermekjóléti alapellátásokat biztosítja:

(2) Szociális alapszolgáltatások:

a) házi segítségnyújtás

b) családsegítés

(3) Gyermekjóléti alapellátások:

a) gyermekjóléti szolgáltatás: család- és gyermekjóléti szolgálat

(4) A Társulás a házi segítségnyújtást, családsegítést, a család- és gyermekjóléti szolgálatot a Pápakörnyéki Önkormányzatok Feladatellátó Intézményén keresztül biztosítja.

**3. Személyes gondoskodás keretébe tartozó szociális szolgáltatások és gyermekjóléti ellátások igénybevételének módja**

**3.§**  
(1) A személyes gondoskodás keretébe tartozó szociális és gyermekjóléti ellátás iránti kérelmet az intézménynél kell benyújtani és a vezetője bírálja el. Az intézményvezető a döntésről értesíti az ellátást igénylőt, illetve törvényes képviselőjét. Elutasítás esetén az értesítés írásban történik. A kérelemhez mellékelni kell a szociális igazgatásról és szociális ellátásokról szóló 1993. évi III. törvényben (továbbiakban: Szoctv.) és a gyermekek védelméről és a gyámügyi igazgatásról szóló többször módosított 1997. évi XXXI. törvény (a továbbiakban: Gyvt.) valamint a végrehajtására alkotott jogszabályokban meghatározott igazolásokat és nyilatkozatokat.

(2) Az ellátás igénybevételének megkezdése előtt az intézményvezető az ellátást igénylővel, illetve törvényes képviselőjével írásban megállapodást köt. A megállapodás tartalmazza az Szoctv. 94/C § (3) bekezdésében valamint a Gyvt. 32. § (7) bekezdésében meghatározottakon túl az intézményi jogviszony megszűntetésének eseteit.

(3) Ha az intézményvezető döntését a személyes gondoskodást nyújtó szociális szolgáltatás és a gyermekjóléti ellátás iránti kérelem elbírálása során a kérelmező vagy törvényes képviselője vitatja, az arról szóló értesítés kézhezvételét számító 8 napon belül az intézményvezető döntése ellen a Társulás Elnökéhez fordulhat, melyről az Elnök 15 napon belül határozattal dönt.

 (4) A megállapodásban foglalt, az intézmény részéről fennálló kötelezettségek teljesítésével kapcsolatos panasz kivizsgálása az intézményvezető feladatkörébe tartozik, aki 15 napon belül köteles a panasztevőt írásban értesíteni a panasz kivizsgálásának eredményéről. Amennyiben az intézményvezető határidőben nem intézkedik, vagy a panasztevő nem ért egyet az intézkedéssel, az intézkedésre meghatározott határidő lejártát, az intézkedés kézhezvételét követő 8 napon belül aTársulás Elnökéhez fordulhat.

(5) Ha a jogosult vagy a törvényes képviselője az intézményi jogviszony megszűnésével, vagy megszüntetésével nem ért egyet, az értesítés kézhezvételétől számított nyolc 8 napon belül aTársulás Elnökéhez fordulhat. Az Elnök az ügy érdemében 15 napon belül határozattal dönt.

**Szociális alapszolgáltatások**

**4. Házi segítségnyújtás**

**4.§**  
(1 A Társulás a Pápakörnyéki Önkormányzatok Feladatellátó Intézményén keresztül az igénybe vevő lakókörnyezetében házi segítségnyújtás keretében gondoskodik azokról a személyekről, akik otthonukban saját erőből önmaguk teljes ellátására nem képesek. A házi segítségnyújtás keretében szociális segítést vagy személyi gondozást kell nyújtani.

(2) A házi segítségnyújtás igénybevételét megelőzően vizsgálni kell a gondozási szükségletet. A szolgáltatás iránti kérelem alapján az intézményvezető által felkért szakértő végzi el az igénylő gondozási szükségletének vizsgálatát, melynek keretében megállapítja azt, hogy az ellátást igénylő esetében szociális segítés vagy személyi gondozás indokolt.

**5. Családsegítés**

​**5.§**  
A Társulás a Pápakörnyéki Önkormányzatok Feladatellátó Intézményén belül a család– és gyermekjóléti szolgálat keretében a szociális vagy mentálhigiénés problémák, illetve egyéb krízishelyzet miatt segítségre szoruló személyek, családok az ilyen helyzethez vezető okok megelőzése, a krízishelyzet megszüntetése, valamint az életvezetési képesség megőrzése céljából ingyenes, általános és speciális segítő szolgáltatást nyújt.

**Személyes gondoskodást nyújtó gyermekjóléti alapellátások**

**6. Gyermekjóléti szolgáltatás**

**6.§**A Társulás a Pápakörnyéki Önkormányzatok Feladatellátó Intézményén belül családsegítéssel együtt egy szolgálat keretében önálló intézményegységként család és gyermekjóléti szolgálatot működtet a gyermek testi és lelki egészségének, családban történő nevelkedésének elősegítése, a gyermek veszélyeztetettségének megelőzése, a kialakult veszélyhelyzet megszüntetése érekében a Gyvt. 39-40. §-ában valamint az Szoctv. 64. §-ában meghatározottak szerint

**Térítési díjak**

**7. Intézményi térítési díjak**

**7.§**

(1) Az intézményi térítési díj a személyes gondoskodás körébe tartozó szociális ellátások ellenértékeként megállapított összeg (a továbbiakban: intézményi térítési díj). Az intézményi térítési díjat a fenntartó tárgyév április 1-jéig állapítja meg. Az intézményi térítési díj összege nem haladhatja meg a szolgáltatási önköltséget. Az intézményi térítési díj év közben egy alkalommal korrigálható.

(2) A mindenkori évi intézményi térítési díjakat a rendelet 1. melléklete tartalmazza.

**Záró rendelkezések**

**8.§**

(1) E rendelet 2020. október 1. nap lép hatályba, rendelkezéseit 2020. január 1-től kell alkalmazni.

Vörös Tibor Horváth Mária

polgármester jegyző

A rendelet kihirdetve: 2020. ….-án

Ugod, 2020…….

Horváth Mária

jegyző

1. melléklet a …/2020. (…) önkormányzati rendelethez

A Pápakörnyéki Önkormányzatok Feladatellátó Társulás fenntartásában működő Pápakörnyéki Önkormányzatok Feladatellátó Intézményben az intézményi térítési díjat Ugod Község Önkormányzatának Képviselő-testülete az alábbiak szerint állapítja meg.

(2) Házi segítségnyújtás intézményi térítési díj összege: 500 Ft/óra

(3) Házi segítségnyújtás Bakonyjákó Község Önkormányzat illetékességi területén:

a) intézményi térítési díj: 500 Ft/óra

b) önkormányzati támogatás: 200 Ft/óra

c) fizetendő térítési díj: 300 Ft/óra

(4)[[1]](#footnote-1) Házi segítségnyújtás Gic Község Önkormányzat illetékességi területén:

a) intézményi térítési díj: 500 Ft/óra

b) önkormányzati támogatás: 250 Ft/óra

c) fizetendő térítési díj: 250 Ft/óra

(5) Házi segítségnyújtás Nagytevel Község Önkormányzat illetékességi területén:

a) intézményi térítési díj: 500 Ft/óra

b) önkormányzati támogatás: 215 Ft/óra

c) fizetendő térítési díj: 285 Ft/óra

(6) Házi segítségnyújtás Nemesgörzsöny Község Önkormányzat illetékességi területén:

a) intézményi térítési díj: 500 Ft/óra

b) önkormányzati támogatás: 100 Ft/óra

c) fizetendő térítési díj: 400 Ft/óra

(7) Házi segítségnyújtás Pápakovácsi Község Önkormányzat illetékességi területén:

a) intézményi térítési díj: 500 Ft/óra

b) önkormányzati támogatás: 150 Ft/óra

c) fizetendő térítési díj: 350 Ft/óra

(8) Házi segítségnyújtás Takácsi Község Önkormányzat illetékességi területén:

a) intézményi térítési díj: 500 Ft/óra

b) önkormányzati támogatás: 100 Ft/óra

c) fizetendő térítési díj: 400 Ft/óra

A Társulási Tanács által jóváhagyott intézményi térítési díjról a Társulási Megállapodás szerint Ugod Község Önkormányzat Képviselő-testülete alkot rendeletet.

A jogalkotásról szóló 2010. évi CXXX. törvény 5. § (1a) bekezdése alapján:

„Ha a felhatalmazás jogosultja a helyi önkormányzat képviselő-testülete, társulás esetén - ha a társulási megállapodásban meghatározott feladat- és hatáskör a felhatalmazás tárgyának szabályozására kiterjed - az önkormányzati rendelet megalkotására a társulási megállapodásban kijelölt vagy ennek hiányában a társulás székhelye szerinti helyi önkormányzat képviselő-testülete jogosult. A rendelet megalkotásához a társulásban résztvevő helyi önkormányzat képviselőtestületének hozzájárulása szükséges.”

Fentiek alapján a rendelet megalkotása előtt szükséges (**amennyiben nincs polgármesteri** **hatáskörébe utalva**) a társulásban résztvevő önkormányzatok képviselő-testületeinek a véleményét kikérni a rendelet megalkotása kapcsán.

Az ismertetett jogszabályi kötelezettség alapján **kérem, szíveskedjék az alábbi határozati javaslatot a Képviselő-testület elé terjeszteni.**

**….Község Önkormányzat Képviselő-testületének**

**/2020. (…..) határozata**

….Község Önkormányzatának Képviselő-testülete a Pápakörnyéki Önkormányzatok Feladatellátó Társulás Társulási Tanácsa 17/2020. (VIII. 26.) határozatával jóváhagyott, a Pápakörnyéki Önkormányzatok Feladatellátó Társulása által fenntartott a személyes gondoskodást nyújtó szociális és gyermekjóléti ellátásokról és a fizetendő térítési díjakról szóló

önkormányzati rendelet megalkotásával egyetért.

Határidő: Folyamatos

Felelős: Polgármester

Amennyiben a **polgármesternek** az önkormányzat szervezeti és működési szabályzata alapján **átruházott hatáskörben van véleményezési jogköre** a rendelet megalkotása kapcsán, **kérem, hogy az alábbi tartalmú nyilatkozatot szíveskedjék megküldeni.**

….Község Polgármestere a Pápakörnyéki Önkormányzatok Feladatellátó Társulás Társulási Tanácsa 17/2020. (VIII. 26.) határozatával jóváhagyott, a Pápakörnyéki Önkormányzatok Feladatellátó Társulása által fenntartott a személyes gondoskodást nyújtó szociális és gyermekjóléti ellátásokról és a fizetendő térítési díjakról szóló önkormányzati rendelet megalkotásával egyetért.

**Tisztelettel kérem az Önkormányzatok Polgármestereit, hogy a véleményeket 2020. szeptember 25-ig szíveskedjék a Társulás részére megküldeni, annak érdekében, hogy Ugod Község Önkormányzat Képviselő-testülete a rendeletalkotási kötelezettségének határidőre eleget tudjon tenni.**

Ugod, 2020. 08. 28.

**Üdvözlettel:**

**Vörös Tibor**

**elnök**

1. [↑](#footnote-ref-1)