***KUP KÖZSÉG ÖNKORMÁNYZAT***

***KÉPVISELŐ-TESTÜLETE***

***8595 Kup Fő utca 76.***

***Szám***: Pk 69-15/2020.

***Jegyzőkönyv***

***Készült***: Kup Község Önkormányzat képviselő-testülete 2020. szeptember 17-én 17.00 órakor megtartott nyilvános testületi ülésről.

***Az ülés helye: Polgármesteri Hivatal***

Kup Fő utca 76.

***Jelen vannak***: Varga Imre polgármester

Szanyi Pál alpolgármester

Nagy Miklós képviselő (3 fő)

Antal Tamás és Ábrahám Tamás képviselők távolmaradásukat bejelentették.

Tanácskozási joggal részt vett: Kissné Szántó Mária jegyző

Meghívottként részt vett: Varga Éva Teréz Kup község Német Nemzetiségi Önkormányzat elnöke

**Varga Imre polgármester** köszöntötte a képviselőket. Megállapította, hogy az 5 fő képviselőből 3 fő megjelent, az ülés határozatképes, azt megnyitotta. (jelenléti iv jkv. 1. melléklete)

Javasolta az alábbi napirend elfogadását, a kiküldött meghívóban foglaltaknak megfelelően:

**Napirend**

1. Szociális célú tüzifa biztosítására vonatkozó helyi rendelet megalkotása
2. Idegenforgalmi adó bevezetése
3. Iparűzési adó mértékének emelése
4. Pápai Víz- és Csatornamű gördülő fejlesztési terve
5. Pápakörnyéki Önkormányzatok Feladatellátó Társulása határozati javaslatai (intézményi térítési díjra és társulási megállapodásra vonatkozóan)
6. Általános iskolai körzethatárok tervezete
7. Csatlakozás a Bursa Hungarica Önkormányzati Felsőoktatási ösztöndíj rendszerhez
8. Vegyes ügyek

(meghivó a jkv. 2. melléklete)

A képviselők a javaslattal egyhangúlag egyetértettek, más napirendre javaslat nem volt.

**Kissné Szántó Mária jegyző** a napirend tárgyalása előtttájékoztatta a képviselőket, hogy a 42 számú képviselő-testületi határozat 2020. évben technikai okok miatt a sorszámból kimaradt, a 41 számú határozat után a 43 sorszámú határozat következik.

**Napirend tárgyalása:**

**1.) Szociális célú tüzifa biztosítására vonatkozó helyi rendelet megalkotása**

**Előadó: Varga Imre polgármester**

**Varga Imre polgármester** megállapította, hogy a képviselők a napirend anyagát a meghívóval együtt kézhez kapták. (jkv. 3. melléklet) A rendelettervezetben javasolja a jogosultsági feltételeket a tavalyihoz hasonlóan megállapítani. Kérte a hozzászólásokat, javasolja a rendelet-tervezet elfogadását.

A képviselők támogatták a javaslatot.

Kup Önkormányzat Képviselő-testülete 3 igen szavazattal – ellenszavazat és tartózkodás nélkül – az alábbi rendeletet alkotta:

**Kup Község Önkormányzat Képviselő-testületének**

**8/2020.(IX.30.) önkormányzati rendelete**

**a szociális célú tüzifa támogatás helyi szabályairól**

(a rendelet a jkv. 4. melléklete)

**2.) Idegenforgalmi adó bevezetése**

**Előadó: Varga Imre polgármester**

**Varga Imre polgármester** elmondta, hogy már az előző ülésen döntöttek arról, hogy 2021. január 1-től bevezetik a településen az idegenforgalmi adót. A rendelet-tervezetet a képviselők a meghívóval együtt kézhez kapták,(jkv. 5.melléklet) javasolja az adó mértékét 500 Ft összegben meghatározni vendégéjszakánként.

A képviselők a javaslattal egyetértettek.

Kup község Önkormányzat képviselő-testülete 3 igen szavazattal – ellenszavazat és tartózkodás nélkül – az alábbi rendeletet alkotta:

**Kup Község Önkormányzat Képviselő-testületének**

**9/2020.(IX.30.) önkormányzati rendelete**

**az idegenforgalmi adóról**

(a rendelet a jkv. 6. melléklete)

**3.) Iparűzési adóról szóló 10/2014. (IX.26.) önkormányzati rendelet módosítása**

**Előadó: Varga Imre polgármester**

**Varga Imre polgármester** szóbeli előterjesztésben elmondta, hogy – mint már szintén beszéltek róla – 2021. január 1-től az iparűzési adó mértékét a jelenlegi 1,7 %-ról 2 %-ra emeljék. A rendelet-tervezetet a képviselők a meghivóval együtt kézhez kapták (jkv. 7. melléklete) javasolja elfogadását.

A képviselők a javaslattal egyetértettek.

Kup község Önkormányzat Képviselő-testülete 3 igen szavazattal – ellenszavazat és tartózkodás nélkül – az alábbi rendeletet alkotta:

**Kup község Önkormányzat Képviselő-testületének**

**10/2020. (IX.30.) önkormányzati rendelete**

**az iparűzési adóról szóló 10/2014. (IX.26.) önkormányzati rendelet módosításáról**

(A rendelet és egységes szerkezete a jkv. 8. melléklete)

**4.) Pápai Viz- és Csatornamű Zrt gördülő fejlesztési tervének véleményezése, elfogadása.**

**Előadó: Varga Imre polgármester**

**Varga Imre polgármester** megállapította, hogy az előterjesztést a képviselők kézhez kapták. (jkv. 9. melléklete) Javasolta a határozati javaslatok elfogadását.

A képviselők egyetértettek a javaslattal.

Először az SZ04 viziközmű rendszer 2021-2035 évi gördülő fejlesztési tervére vonatkozóan kérte a szavazást:

Kup község Önkormányzat Képviselő-testülete 3 igen szavazattal – ellenszavazat és tartózkodás nélkül – az alábbi határozatot hozta:

**44/2020. (IX.17.) KT határozat**

1. Kup Község Önkormányzat Képviselő-testülete a víziközmű-szolgáltatásról szóló 2011. évi CCIX. törvény 11. § (1) bekezdésében előírt 2021-2035. időtávra szóló SZ04számú víziközmű-rendszerre vonatkozó gördülő fejlesztési tervet megtárgyalta.
2. A Képviselő-testület véleményezési jogával élve egyetért a Pápai Víz- és Csatornamű Zrt. vagyonkezelésében és tulajdonában lévő víziközművek és vagyonelemek előterjesztés szerinti felújítási, pótlási tervével.
3. A Képviselő-testület jóváhagyja a Pápai Víz- és Csatornamű Zrt. vagyonkezelésében és tulajdonában lévő víziközművek és vagyonelemek előterjesztés szerinti beruházási tervét.
4. A b.) pontban jóváhagyott gördülő fejlesztési tervben meghatározott fejlesztések, pótlások és beruházások költségeinek pénzügyi forrásait felmerüléskor mindenkori éves költségvetésében biztosítja.
5. A Képviselő-testület a gördülő fejlesztési terv beruházási tervrészét a Pápai Víz- és Csatornamű Zrt. számára véleményezésre megküldi.
6. A Képviselőtestület felhatalmazza a Pápai Víz- és Csatornamű Zrt.-t, hogy a gördülő fejlesztési tervet nyújtsa be a Magyar Energetikai és Közmű-Szabályozási Hivatalhoz.

**Határidő:** 2020. szeptember 18.

**Felelős:** polgármester

A következő szavazást a V03 viziközmű rendszer 2021-2035 évi gördülő fejlesztési tervével kapcsolatban kérte:

Kup község Önkormányzat Képviselő-testülete 3 igen szavazattal – ellenszavazat és tartózkodás nélkül – az alábbi határozatot hozta:

**45/2020. (IX.17.) KT határozat**

* 1. Kup Község Önkormányzat Képviselőtestülete a víziközmű-szolgáltatásról szóló 2011. évi CCIX. törvény 11. § (1) bekezdésében előírt 2021-2035. időtávra szóló V03számú víziközmű-rendszerre vonatkozó gördülő fejlesztési tervet megtárgyalta.

1. A Képviselőtestület véleményezési jogával élve egyetért a Pápai Víz- és Csatornamű Zrt. vagyonkezelésében és tulajdonában lévő víziközművek és vagyonelemek előterjesztés szerinti felújítási, pótlási tervével.
2. A Képviselőtestület jóváhagyja a Pápai Víz- és Csatornamű Zrt. vagyonkezelésében és tulajdonában lévő víziközművek és vagyonelemek előterjesztés szerinti beruházási tervét.
3. A b.) pontban jóváhagyott gördülő fejlesztési tervben meghatározott fejlesztések, pótlások és beruházások költségeinek pénzügyi forrásait felmerüléskor mindenkori éves költségvetésében biztosítja.
4. A Képviselőtestület a gördülő fejlesztési terv beruházási tervrészét a Pápai Víz- és Csatornamű Zrt. számára véleményezésre megküldi.
5. A Képviselőtestület felhatalmazza a Pápai Víz- és Csatornamű Zrt.-t, hogy a gördülő fejlesztési tervet nyújtsa be a Magyar Energetikai és Közmű-Szabályozási Hivatalhoz.

**Határidő:** 2020. szeptember 18.

**Felelős:** polgármester

Végül a közös tulajdonú viziközmű rendszerek (V03, SZ04) 2021-2035 évi gördülő fejlesztési tervével kapcsolatos szavazást kérte:

Kup község Önkormányzat Képviselő-testülete 5 igen szavazattal – ellenszavazat és tartózkodás nélkül – az alábbi határozatot hozta:

**46/2020. (IX.17.) KT határozat**

Kup Község Önkormányzat Képviselőtestülete az önkormányzatok közös tulajdonában lévő **V03, SZ04** számú víziközmű-rendszerek 2021-2035. évekre szóló gördülő fejlesztési tervét elfogadja, jóváhagyja.

A közös tulajdont érintő részek vonatkozásában - a Polgári Törvénykönyvről szóló 2013. évi V. törvény 5:78 §-ának rendelkezései alapján - mint tulajdonostárs kötelezettséget vállal arra, hogy a gördülő fejlesztési terv önkormányzatot terhelő pénzügyi forrását a tulajdonostárs önkormányzatokkal kötött megállapodásban foglaltak szerint a mindenkori éves költségvetésében betervezi, annak felmerülésekor biztosítja.

**Határidő:** 2020. szeptember 18.

**Felelős:** polgármester

**5.a) Pápakörnyéki Önkormányzatok Feladatellátó Társulása házi segítségnyújtás személyi térítési díj rendeletének módosítása**

**Előadó: Varga Imre polgármester**

**Varga Imre polgármester** megállapította, hogy a napirenddel kapcsolatos előterjesztést a képviselők a meghívóval kézhez kapták (jkv. 10. melléklet) Javasolta az előterjesztés elfogadását.

Kup Önkormányzat Képviselő-testülete 3 igen szavazattal – ellenszavazat és tartózkodás nélkül – az alábbi határozatot hozta:

**47/2020. (IX.17.) KT határozat**

Kup Község Önkormányzatának Képviselő-testülete a Pápakörnyéki Önkormányzatok Feladatellátó Társulás Társulási Tanácsa 17/2020. (VIII. 26.) határozatával jóváhagyott, a Pápakörnyéki Önkormányzatok Feladatellátó Társulása által fenntartott a személyes gondoskodást nyújtó szociális és gyermekjóléti ellátásokról és a fizetendő térítési díjakról szóló

önkormányzati rendelet megalkotásával egyetért.

**Határidő:** Folyamatos

**Felelős:** Polgármester

**5.b) Pápakörnyéki Feladatellátó Társulás Társulási Megállapodásának módosítása**

**Előadó: Varga Imre polgármester**

**Varga Imre polgármester** megállapította, hogy az előterjesztést a képviselők a meghívóval együtt kézhez kapták (jkv. 11. melléklete) Javasolta elfogadását.

Kup Önkormányzat Képviselő-testülete 3 igen szavazattal – ellenszavazat és tartózkodás nélkül – az alábbi határozatot hozta:

**48/2020. (IX.17.) határozata**

Kup Község Önkormányzatának Képviselő-testülete a Pápakörnyéki Önkormányzatok Feladatellátó Társulása Társulási Megállapodásának 21. módosítását, valamint azt egységes szerkezetben az előterjesztés 1. és 2. melléklet szerinti tartalommal jóváhagyja.

A Képviselő-testület felhatalmazza a Társulás elnökét, hogy a Társulási Megállapodás törzskönyvi átvezetése kapcsán a technikai jellegű módosításokat saját hatáskörben végrehajtsa.

**Határidő:** Azonnal

**Felelős:** Polgármester

**6.) Kötelező felvételt biztosító általános iskolai körzethatárok tervezete**

**Előadó: Varga Imre polgármester**

**Varga Imre polgármester** megállapította, hogy a Pápai Tankerületi Központ levelét a képviselők a meghívóval együtt kézhez kapták. (jkv. 12. melléklete) Javasolta az egyetértést.

Hozzászólás nem volt.

Kup Önkormányzat Képviselő-testülete 3 igen szavazattal – ellenszavazat és tartózkodás nélkül – az alábbi határozatot hozta:

**49/2020. (IX.17.) KT határozat**

Kup Község Önkormányzat Képviselő-testülete a Pápai Tankerületi Központ megkeresésére nyilatkozik, hogy egyetért azzal, hogy Kup község teljes közigazgatási területére vonatkozóan a kötelező felvételt biztosító általános iskola – a jelenlegi felvételi körzet alapján - a **Kastély Német Nemzetiségi Nyelvoktató Általános Iskola** (Pápakovácsi Fő utca 20.) .

A Pápakovácsi Közös Önkormányzati Hivatal Jegyzőjének nyilvántartásában szereplő, Kup községben lakóhellyel, ennek hiányában tartózkodási hellyel rendelkező, hátrányos helyzetű gyermekek létszáma: 1 fő. (Kastély Német Nemzetiségi Általános Iskola 8596 Pápakovácsi Fő utca 20.)

Felkéri a képviselő-testület a polgármestert, hogy a döntésről a Pápai Tankerületi Központot értesítse.

**Felelős**: polgármester

**Határidő:** 2020. október 15.

**7.) Bursa Hungarica Felsőoktatási Önkormányzati Ösztöndíj pályázat 2021. évi fordulójához csatlakozásról döntés**

**Előadó: Varga Imre polgármester**

**Varga Imre polgármester** megállapította, hogy a napirend anyagát (tájékoztató csomag) a képviselők a meghívóval együtt kézhez kapták. (jkv. 13. melléklete) Szóbeli előterjesztésben elmondta, hogy az önkormányzat minden évben csatlakozott az ösztöndíj pályázathoz, hogy lehetősége legyen a felsőoktatásban továbbtanulók támogatására. Javaslata, hogy ez évben is csatlakozzanak, vannak a községben nappali tagozatos felsőoktatási intézményben tanulók, részükre tudnak támogatást adni, s ezzel megteremtik a lehetőséget, hogy ennek kiegészítéseként állami támogatásban is részesülhessenek.

Most csak a csatlakozásról kell dönteni, melyet október 2-ig kell megküldeni a Támogatáskezelő részére, a pályázatot október 5-ig kell kiírni, a pályázati feltételeket eddig kell meghatározni. Javaslata, hogy a jövedelmi határt 150.000 FT/fő öszegben határozzák meg, tekintettel, hogy a mininálbérek is jelentősen emelkedtek, s emiatt ne kerüljön hátrányba a továbbtanuló. A településen nem jelentős a felsőoktatásban tanulók száma. A havi támogatás összegét 5000 Ft/fő összegben javasolja meghatározni.

Kérte a képviselőket a hozzászólásra, javasolta a csatlakozást.

Kup Község Önkormányzat Képviselő-testülete 3 igen szavazattal – ellenszavazat és tartózkodás nélkül – az alábbi határozatot hozta:

**50/2020. (IX.17.) KT határozat**

Kup község Önkormányzat Képviselő-testülete elhatározza, hogy csatlakozik a 2021. évre szóló Bursa Hungarica Felsőoktatási Önkormányzati Ösztöndíjpályázathoz. A támogatás összege 5000 ft/fő/hó.

Jogosultsági határ: a háztartásban az egy főre jutó jövedelem nem haladja meg a havi nettó 150.000 Ft-ot.

Felkéri a képviselő-testület a polgármestert és a jegyzőt, hogy regisztrálásáról, valamint a csatlakozási nyilatkozat határidőre történő megküldéséről, a pályázat kiírásáról gondoskodjon. **Felelős:** polgármester, jegyző

**Határidő:** csatlakozási nyilatkozat megküldése: október 2.

pályázat kiírása:október 5.

1. **Vegyes ügyek**
2. **Tanulmányi szerződés kötése**

**Varga Imre polgármester** szóbeli előterjesztésben elmondta, hogy az óvodában jelenleg pedagógusaszisztensként dolgozó Takácsné Tar Beáta megkezdte főiskolai tanulmányait óvodapedagógusként, s kérte tanulmányai támogatását. Javasolja, hogy a 2020/2021 tanévre nyújtsanak támogatást a tandíjhoz, illetve szabadnapokat az iskolai konzultációkhoz, vizsgákhoz.

A képviselők megvitatták a kérést, majd 3 igen szavazattal – ellenszavazat és tartózkodás nélkül – az alábbi határozatot hozták:

**51/2020. (IX.17.) KT határozat**

Kup község Önkormányzat Képviselő-testülete tanulmányi szerződést köt Takácsné Tar Beáta óvodapedagógussal 2020. szeptember 1-től 2021. június 30-ig terjedő tanévre. A szerződés részleteit a határozat mellékletét képező tanulmányi szerződés tartalmazza.

Felkéri a képviselő-testület a polgármestert, hogy a döntésről kérelmezőt értesítse és felhatalmazza a tanulmányi szerződés aláírására.

**Felelős:** polgármester

**Határidő:** 2020. szeptember 30.

(tanulmányi szerződés a jkv. 14. melléklete)

**b) Tájékoztatások**

A döntéseket követően Varga Imre polgármester tájékoztatta a képviselőket, hogy az ülésre meghívta Majorné Süveges Katalint, a Kupi Malom Alapítvány elnökét, az alapitvány nevében támogatást igértek óvodai játékok vásárlására. Az óvodavezető felsorolta, milyen játékokra lenne szükségük – elsősorban udvari játékokra. Sajnos az elnök elfoglaltsága miatt az ülésen részt venni nem tudott, később egyeztetnek a támogatásról.

A képviselőkkel közösen megbeszélték, hogy az októberre tervezett falukirándulást a veszélyhelyzetre tekintettel elhalasztják jövő évre.

A polgármester tájékoztatta továbbá a képviselőket, hogy a már korábban tárgyalt kamerarendszer bővítésére is kérnek ajánlatot, illetve a Malom utcai belvizelvezető árok kiépítését is ez évben szeretnék megvalósítani. Továbbá a Fő utca 114-116 házak közötti belvizelvezető árok rendbetétele is szükséges.

A tájékoztatást követően a polgármester a képviselő-testület nyilvános ülését 18.30 órakor bezárta, zárt ülésen folytatták a munkát.

***k.m.f.***

Varga Imre Kissné Szántó Mária

polgármester jegyző